Միկրոբիզնեսին հարկերից փաստացի ազատելու վերաբերյալ ՊԵԿ ղեկավարը մանրամասներ չհայտնեց՝ դարձյալ պատճառաբանելով, թե քննարկումները շարունակվում են: «Որոշումները կլինեն մոտ օրերս: Սեպտեմբերին, համենայն դեպս, կառավարությունում արդեն կունենանք միասնական դիրքրոշում և հանրությանը տեղյակ կպահենք: Այսինքն՝ մենք փոփոխությունների գնալու ենք այս տարի, դրանք կարող են լինել ժամանակագրական՝ փոփոխություններ, որոնք ուժի մեջ կմտնեն 2019-ի հունվարի 1-ից, 2019-ի կեսից, 2020-ի հունվարի 1-ից: Այսինքն՝ մենք հանրությանը կներկայացնենք հստակ օրենսդրական փոփոխությունների փաթեթ»,- ասաց Դավիթ Անանյանը: